Expoziție „Occupied Silence”
2025-07-25 09:00 - 17:00 (Europe/Bucharest) | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 25 iunie 2025, la ora 20.00, vernisajul expoziției „Occupied Silence”, ce curprinde lucrări realizate de studenții Secției de Pictură a Facultății de Teologie Ortodoxă din Craiova.
Realizată cu binecuvântarea IPS Acad. Prof. univ. dr. Irineu Popa, Arhiepiscopul Craiovei și Mitropolitul Olteniei, expoziția „Occupied Silence” propune o investigație artistică asupra spațiilor abandonate și a clădirilor în ruină, privite nu ca simple relicve ale unei funcționalități pierdute, ci ca entități încărcate de memorie, stratificare temporală și prezență latentă.
Artiștii incluși în această selecție sunt studenți de la Specializarea Pictură (Licență: Anul I, II, III și Master: Anul I).
– Lucia Chirvăsuță
– Ana Maria Lisatu
– Nicoleta Nicolaescu
– Valentin Georgescu
– Cornelia Purcărin
– Maria Man
– Ana Gabriela Şerban
– Iulia Voinea
– Viorel Surdoiu
– Iulian Bănuț
– Cătălina Dobroiu
– Bianca Otoiu
– Ana-Maria Călugăru
– Oana Piscureanu
– Eduard Nițulescu
– Denisa Negru
– Andreea Crețan
– Angela Mustăcilă
– Carmen Oanță
– Marius Rece
– Manuela Popescu
– Andreea Popescu
– Antonia Liță
– Andra Badea
– Iason Tavlaridis
– Alexandra Șoancă
– Ionuț Mitroi
– Alexia Mișcu
– Marioara Ghiluși
Curatorii expoziției sunt Lect. univ. dr. Laura Semenov și Pr. Asist. univ. dr. Constantin Semenov.
„În centrul demersului curatorial se află ideea că absența umană nu anulează viața unui spațiu, ci o transformă. Tăcerea devine aici o forță ocupantă, un agent activ ce reconfigurează percepția asupra ruinelor urbane. Zidurile crăpate, ferestrele sparte, infiltrațiile și urmele timpului sunt documentate pictural cu o precizie aproape arheologică, dar și cu o sensibilitate care evită simpla nostalgie.
Occupied Silence funcționează ca o interfață între memorie și uitare, între vizibil și invizibil. Fiecare lucrare evocă un peisaj liminal – un teritoriu suspendat între funcțiune și abandon, între trecutul locuit și prezentul golit de sens imediat. Clădirile pictate nu sunt doar subiecte, ci personaje – martori tăcuți ai unei lumi care dispare, dar care continuă să emită semnale subtile, perceptibile doar privirii atente și empatice.
Această expoziție nu oferă răspunsuri, ci deschide spații de reflecție critică asupra urbanului, memoriei colective și modului în care estetizăm ruina. Într-un prezent accelerat, dominat de reconstrucție și ștergerea urmelor, Occupied Silence propune o încetinire necesară și o reevaluare poetică a ceea ce (încă) stă în picioare, tăcut, în pragul dispariției.”- Lect. univ. dr. Laura Semenov, curator

Joia populară - Să petrecem oltenește
2025-07-24 20:00 - 21:30 | Parcul Nicolae Romanescu – Teatrul de Vară, Craiova, Dolj, România
24 iulie, ora 20:00
Teatrul de Vară, Parcul Nicolae Romanescu din Craiova.
„Să petrecem oltenește” este titlul spectacolului folcloric ce-i va aduce în fața dumneavoastră pe: Mariana Ionescu Căpitănescu, Marius Măgureanu, Aneta Șișu, Cristian Bănățeanu, Luiza Turcu, Ovidiu Prunoiu, alături de Orchestra Secției Folclor „Maria Tănase”. Conducerea muzicală: Munteanu Ionuț-Cristian.
Accesul la spectacol este gratuit, în limita locurilor disponibile.
Vă așteptăm cu drag!

Festivalul Internațional Adrian Păunescu, ediția a XI-a
2025-07-20 19:00 - 21:00 | Locații multiple, Craiova, Dolj, România
În perioada 18–20 iulie 2025, la Craiova are loc cea de-a XI-a ediție a Festivalului Internațional Adrian Păunescu – trei zile de poezie, muzică și emoție.

18 iulie, ora 15 – Deschiderea oficială și lansarea volumului „Cărțile poștale ale morții” la Biblioteca „Aman”, cu participarea lui Dorel Vișan.
Ora 19, la Filarmonica Oltenia – Grigore Leșe și invitații săi susțin spectacolul „Dor de rost”.

19 iulie, ora 19, la Filarmonica Oltenia – spectacolul „Declarația de drag” cu Adrian Păduraru și artiști din teatru și muzică.

20 iulie, ora 19, la Teatrul de Vară din Parcul Romanescu – Cenaclul Flacăra reaprinde emoția, alături de Mircea Baniciu, Mircea Vintilă, Emeric Imre, Magda Puskas, Cristian Buică, Mădălina Amon și alți tineri artiști.

Evenimentul este organizat de Fundația Culturală Iubirea, alături de Primăria Municipiului Craiova și Consiliul Local.

Intrarea este gratuită, în limita locurilor disponibile!

Festivalul „Tradițiile Verii”, ediția a XIII-a
2025-07-19 11:00 - 13:00 | Parcul Nicolae Romanescu – Teatrul de Vară, Craiova, Dolj, România
Festivalul „TRADIŢIILE VERII“ – Ediţia a XIII-a
Craiova, 2025
Celebrăm împreună obiceiurile și tradițiile care spun de sute de ani povestea verilor în plaiurile oltenești, sâmbătă, 19 iulie 2025, pe scena Festivalului „Tradiţiile verii“ – ediţia a XIII-a, la Teatrul de vară din Parcul „Nicolae Romanescu“.
Evenimentul este organizat de Consiliul Judeţean Dolj şi Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale, cu sprijinul Operei Române Craiova, Primăriei şi al Consiliului Local Municipal Craiova.
Sâmbătă, 19 iulie 2025, cu începere de la ora 11:00, Festivalul „Tradiţiile verii“ – ediţia a XIII-a reunește ansambluri și soliști din judeţele Dolj și Olt, care ne bucură cu obiceiuri precum: Sânzienele sau Drăgaica, Paparudele sau Primul colac, obiceiuri de Sf. Ilie și de seceriș, într-o atmosferă de sărbătoare însuflețită de cântecul și jocul popular.
Festivalul „Tradițiile verii“ readuce la Craiova Grupul vocal „Mândruțele de la Olt“, alături de ansamblurile folclorice din Dolj: „Bordeiașul“ din Bechet, „Hora Desnăţuiului“ al Casei de Cultură „Adrian Păunescu“ din comuna Bârca, „Trandafirul“ al Casei de Cultură din orașul Dăbuleni, „Dor călător“ din Craiova și „Doina Mischiului“ din comuna Mischii.
Cântecul popular va răsuna în interpretarea soliștilor laureați ai Festivalului Național „Maria Tănase“: Luiza Turcu, Larisa Cârlugea, Alexandru Lilea, Alex Golfin, Marius Gheorghe (care va interpreta la nai, caval, cobză și acordeon cântece culese din bătrâni).
Accesul la eveniment este gratuit și se face în limita locurilor disponibile.

Joia populară - Vară cu cântec
2025-07-17 20:00 - 21:30 | Parcul Nicolae Romanescu – Teatrul de Vară, Craiova, Dolj, România
17 iulie, ora 20:00
Teatrul de Vară, Parcul Nicolae Romanescu din Craiova.
„Vară cu cântec” este titlul spectacolului folcloric ce-i va aduce în fața dumneavoastră pe: Constantin Enceanu, Liliana Popa, Liviu Dică, Lavinia Bîrsoghe, Manuela Motocu, Alex Golfin, Ioniță Giulia-Ștefania alături de Orchestra Secției Folclor „Maria Tănase”. Conducerea muzicală: Munteanu Ionuț-Cristian.
Accesul la spectacol este gratuit, în limita locurilor disponibile.
Vă așteptăm cu drag!

Lansare de carte: „Publicistica literară a lui L. M. Arcade”
2025-07-15 11:00 - 12:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 15 iulie 2025, la ora 11.00, lansarea volumului „Publicistica literară a lui L. M. Arcade”, ediție îngrijită, prefață, traducere din limba franceză și note de Silviu Gongonea. Evenimentul va fi moderat de Cristina Gelep, asistent de cercetare la Muzeul Cărții și Exilului Românesc.
Cartea reprezintă o selecție bine organizată și atentă a articolelor, eseurilor, cronicilor și reflecțiilor publicate de Arcade în presa literară din exil. Volumul oferă o perspectivă valoroasă asupra modului în care un scriitor român din exil a abordat literatura, cultura și planul social în contextul unei vieți petrecute în exilul postbelic parizian. Semnificativă este și introducerea critică a îngrijitorului ediției. Aceasta se prezintă ca un studiu relevant ce analizează în context raportul scriitorului cu istoria și spiritualitatea, evidențiind și legăturile cu alte nume importante ale exilului.
La lansarea volumului vor participa invitații:

Silviu Gongonea, Lect. univ. dr., Facultatea de litere, Universitatea din Craiova
Nicolae Panea, Prof. univ. dr., Facultatea de litere, Universitatea din Craiova
Sorin Tudor, Conf. univ. dr., Directorul Editurii Universitaria, Craiova
Gabriel Nedelea, Lect. univ. dr., Facultatea de litere, Universitatea din Craiova

„Una dintre problemele majore pe care le ridică opera de ficțiune a lui L.M. Arcade, ce prezintă explicit relația individului cu resorturile social-politice ale unui moment, este legată de limbaj. În două articole, acesta explică foarte bine chestiunea atribuirii sensurilor imediate, mai ales când vine vorba de teatru de avangardă. Și el scrie un teatru asemănător, numai că altele sunt substraturile creației sale. Aparent, cele două tipuri de scriitură sunt similare, bazându-se pe asocieri insolite. Dacă la suprafață jocurile asociative acaparează imediat atenția, în profunzime fiecare se revendică dintr-o tradiție total opusă. Teatrul lui L. M. Arcade – dar și proza poate fi luată în calcul -, despre care s-a afirmat că este un teatru «politic», este conceput ca un răspuns la ideile și formele stilistice ale mișcării de avangardă când aceasta se confundă cu ideologia. Poate, de aceea, el trece drept un «filosof al tiraniei» care interoghează istoria și încearcă să îi deceleze sensurile.” (Publicistica literară, pp. 26-27)

Campionatele Balcanice de Atletism U20
2025-07-13 16:00 - 19:00 | Dolj
Craiova devine weekend-ul acesta inima atletismului din #Balcani! Regal atletic la Craiova! Duminică, 13 iulie, Campionatele Balcanice de Atletism U20 au loc în Bănie!

Stadionul „Nicolae Mărășescu”
13 iulie | 16:00

Vino să-i susții și să trăiești energia unei competiții de top pe o arenă modernă, care pune Craiova pe harta sportului de performanță. Peste 300 de sportivi din 19 țări vor participa la competiția sportivă și se vor lupta pentru titlul de cel mai bun atlet la categoria sa, în cadrul Campionatului Balcanic de Juniori U20.

Țările care vor fi reprezentate la campionat de lotul de sportivi juniori sunt: Albania, Armenia, Austria, Bulgaria, Bosnia&Herțegovina, Croația, Georgia, Grecia, Cipru, Israel, Moldova, Macedonia, Malta, Muntenegru, România, Serbia, Slovenia, Ucraina și Turcia.

Intrarea liberă – adu-ți prietenii și haideți să facem tribunele să vibreze!Show atletic, food zone și alte surprize te așteaptă pe Stadionul Nicolae Mărășescu, de la ora 16.00.

Moonlight Breakfast Acoustic Live @The 20s
2025-07-12 22:00 - 23:30 | The 20s, Str. Traian Demetrescu, nr. 14, Craiova, Dolj, 200395, România
Moonlight Breakfast – Acoustic Live 12 iulie Ora 22:00 The 20’s Bilet: 35 lei
Vino să te bucuri de o seară specială în compania trupei Moonlight Breakfast, care aduce o atmosferă unică și intimă într-un concert acoustic de neuitat. Moonlight Breakfast te va purta într-o călătorie sonoră vibrantă și plină de emoție.
Piesele lor, reinterpretate în această variantă acustică, vor aduce un plus de profunzime și magie, creând o conexiune specială între muzicieni și public.
Nu rata ocazia de a experimenta muzica Moonlight Breakfast într-un cadru unic. Biletele se achiziționează de la intrare in seara evenimentului.
Te așteptăm să trăim împreună o seară plină de armonie și vibe-uri pozitive!
Evenimentul va fi inclus în cadrul turneului 60 Days of Summer in România care va fi documentat intr-un Youtube series.

Vernisaj expoziție de artă fotografică „Let’s Rock”
2025-07-11 18:00 - 19:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește vineri, 11 iulie 2025, la ora 18.00, vernisajul celei de-a doua ediții a expoziției de artă fotografică „Let’s Rock”, dedicată Zilei Internaționale a Rockului și organizată în colaborare cu Primăria Municipiului Craiova, Asociația Artiștilor Fotografi „Dacia Malvensis” Oltenia și Uniunea Ziariștilor Profesioniști din România, Filiala „Tudor Arghezi” Dolj.
Expoziția cuprinde 132 de fotografii și 15 bannere, care vor fi expuse în spațiul expozițional de la mansarda instituției și pe simezele din curtea interioară, realizate de artiștii:
✓ Astrid Pichler (Austria)
✓Igor Dešić (Serbia)
✓Pavao Hodap (Croația)
✓Gabriela Ivan – diaspora
✓Adela Rusu (Oradea)
✓Ovi D. Pop (Oradea)
✓Iuliana Pașca (Baia Mare)
✓Mariana Scubli (Sighetul Marmației)
✓Petre Dalea (Reșița)
✓Ioan Ciobotaru (Rm. Vâlcea)
✓Cătălin Arcu (Florești – Cluj)
✓Diana Pălădescu (Iași)
✓Gabriel Amarandei (Iași)
✓Rucsandra Calin (Craiova)
✓Livia Corcoveanu (Craiova)
✓Boldir Victor Catalin (Craiova)
✓Bogdan Ioan Tătaru (Craiova)
✓Gabriela Vochescu (Craiova)
✓Anca Rosu (Craiova)
✓Claudiu Nețoiu (Craiova)
✓Catalin Obreja (Craiova)
✓Mi Ela Cojocaru (Craiova)
✓ANGELØ SAB (Craiova)
✓Ove Urziceanu (Craiova)
✓Silviu Cristian Mirescu (Craiova)
Invitat special, Valentin Crimenov, solistul trupei „Crimena”.
Pe 13 Iulie 1985 a fost organizat Live Aid, un concert care a avut loc simultan în Londra și în Philadelphia, scopul principal fiind eradicarea foametei din Ethiopia. Printre participanți s-au numărat artiști precum Queen, Black Sabbath, Led Zeppelin, The Who, Mick Jagger și mulți alții, ambele concerte fiind transmise live de BBC.
Propunerea ca aceasta zi sa fie declarata „Global Day of Rock” i-a aparținut lui Phil Collins, artist care a urcat pe scenă atât în Londra cât și în Philadelphia.

Expoziție de pictură „Cu noi începe lumea“
2025-07-11 09:00 - 17:00 | Dolj
Juniorii Seniori Art și Cromatic Arts Studio, alături de coordonatorii lor și invitați, au vernisat joi, 12 iunie 2025, la ora 17:00, expoziția de pictură „Cu noi începe lumea“, la Galeriile „Cromatic“ din strada Alexandru Macedonski, nr. 28.

Expoziția de pictură cuprinde 67 de lucrări, realizate de 19 copii, participanți la atelierele coordonate de artistul vizual Daniel Guță și artistul liric Dana Curcă, în parteneriat cu Secția pentru Conservarea şi Promovarea Culturii Tradiţionale Dolj a Centrului Județean de Cultură și Artă Dolj.

Alături de copii s-au aflat: prof. Ovidiu Bărbulescu (U.A.P.R.- Filiala Craiova) și prof. Nicolae Marinescu (director Editura „Mozaicul“).
Un medalion muzical a fost oferit de Ruxandra și Rareș Lucan la pian și de cvartetul vocal format din Andreea Mirea, Alexia Ardeleanu, Luca Isvoranu, David Volintiru. Momentul de teatru a fost dăruit de Teodora Botezatu și „două flori“ (sceneta Scufița Roșie).

White & Blue Night - Lansarea noului echipament Universitatea Craiova 2025/26
2025-07-10 20:00 - 22:00 | Piața Mihai Viteazul, Craiova, Dolj, România
Știința va urca pe scenă joi seara, în Piața „Mihai Viteazul”. Transformăm împreună centrul Craiovei într-o peluză alb-albastră pentru un spectacol total înaintea debutului din noul sezon. Ne vedem acolo pe 10 iulie, începând cu ora 20:00.

Vom cânta împreună imnul Științei alături de interpretul Ciri Mayer. MC Liviu Vârciu va fi prezent pe scena din Piața “Mihai Viteazul” alături de familia alb-albastră.

De 6 sezoane, PUMA și Universitatea Craiova scriu împreună o poveste despre pasiune, performanță și identitate.

În 2025/2026, purtăm din nou alb-albastrul cu mândrie și lansăm un nou echipament.

Joi, 10 iulie, ora 20:00 – Piața Mihai Viteazul, Craiova

Fii parte din lansarea oficială a noului echipament PUMA x Universitatea Craiova
Participă la activări speciale
Câștigă echipamente și alte surprize
Trăiește emoția unei seri dedicată 100% suporterilor

Noul echipament este inspirat de simbolurile Olteniei și construit pentru performanță — cu tehnologie modernă, design personalizat și respect pentru istorie.

Piața „Mihai Viteazul” – joi, ora 20:00

Vernisaj expoziție „Patrimoniul Sacru in Dialog: Conservare, Analiza și Intervenții de restaurare”
2025-07-07 18:00 - 19:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește luni, 7 iulie 2025, la ora 18.00, vernisajul expoziției „Patrimoniul Sacru in Dialog: Conservare, Analiza și Intervenții de restaurare”, organizată în colaborare cu Universitatea din Craiva, Facultatea de Teologie Ortodoxă, cu binecuvântarea IPS Academician Prof. univ. dr. Irineu Popa, Arhiepiscop al Craiovei și Mitropolit al Olteniei.
Expoziția cuprinde lucrări realizate de absolvenții programului de Master „Conservare și Restaurare”, din cadrul Facultății de Teologie Ortodoxă din Craiova, sub coordonarea Conf. univ. dr. Alexandrina Bădescu, Conf. univ. dr. Adriana Gabriela Mardale, Lect. univ. dr. Luminița-Dana Postolache și Lect. univ. dr. Irina Sava.
Expun masteranzii:
☑Chițu Ana-Maria
☑Giura Peștereanu Maria-Cristina
☑Constantinescu Radu Grațiela-Mihaela
☑Berglund Johan Sebastian
☑Irimescu Georgeta-Diana
⁠☑Manda Daniel-Iulian
⁠☑Mitrică Andreea-Mirela
⁠☑Mihai Berbec Victoria-Nicoleta
⁠☑Oanță Ion
⁠☑Zaica Dan-Lucian

Campionatele Naționale de Tineret U23, etapa finală
2025-07-06 18:00 - 20:00 | Dolj
Craiova redevine capitala atletismului în acest weekend!

Campionatele Naționale de Tineret U23 aduc în Bănie cei mai buni sportivi din țară!

05-06.07.2025, ora 18:00 – Stadionul de Atletism „Nicolae Mărășescu”
Campionatele Naționale de Tineret U23 – Finală

Vino să susții viitorii campioni ai atletismului românesc! Intrarea este liberă!

Expoziția „Din Craiova, cu patimă: fantaști, excentrici, ambițioși”,
2025-07-06 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova va sărbători, din mijlocul urbei, o nouă ediție a „Zilelor Craiovei” și cu acest prilej își propune să arunce o privire mai scormonitoare în viețile unor concitadini din alte timpuri, mai precis să abordeze aspecte ale existenței acestora, asupra cărora, de obicei, nu se insistă în biografiile oficiale și școlare.
Așadar, în parteneriat cu Arhivele Naționale ale României – Serviciul Județean Dolj, vom deschide vineri, 30 mai, a.c., începând cu ora 15.00, în Sala Oglinzilor, expoziția „Din Craiova, cu patimă: fantaști, excentrici, ambițioși”, cuprinzând lucrări de pictură, sculptură, fotografii și documente, referitoare la personalități craiovene de la sfârșitul secolului al XIX-lea și începutul secolului XX.
Prezenți în expoziție, prin portrete, caricaturi, busturi, efigii, sau documente, vor fi foști primari, profesori, proprietari, politicieni, avocați, poeți și artiști, având ca numitor comun preocupări bizare, manii sau înclinația spre zaveră. Cu nume ca Nicolae Romanescu, Alexandru Macedonski sau C.D. Fortunescu foarte mulți dintre noi sunt cu siguranță familiarizați, dar vor fi amintite, cu acest prilej, nume cu rezonanțe mai puțin notorii, a căror prezență în peisajul craiovean a contribuit din plin la culoarea locală.
Diverse apucături pitorești ale unor personaje ilustre din târgul Craiovei sunt consemnate în voluminoasa corespondență comercială a secolului XIX, dar și în multe scrieri cu caracter memorialistic sau biografic, acestea reprezentând sursele documentare care îmbogățesc portrete precum cele ale lui G. M. Fontanini, Petru (Pera) Opran, C. M. Ciocăzan, sau V. G. Paleolog.
Vom descoperi, printre altele, cum activitatea oficială a unui serios profesor și om de știință poate fi dublată de interese dubioase – cum ar fi cercetările spiritiste, că un avocat cult și filantrop, e în același timp un mizantrop, plin de excentricități, iar un profesor scorțos, cu origini ardelene, reușește să reboteze într-un viguros avânt latinist, câteva generații de craioveni.
Astfel, de la geambași ce-și înmormântau iepele favorite cu cortegiu și muzică funerară, la conspiratori împotriva monarhiei și insurgenți anarhiști, toți sunt pregătiți să vă spună poveștile lor, dacă veți vizita Palatul Jean Mihail.
Titlu: DIN CRAIOVA, CU PATIMĂ: FANTAȘTI, EXCENTRICI, AMBIȚIOȘIDurata expoziției: 30 mai – 6 iulie 2025Curator: Laura Tiparu, muzeograf

Campionatele Naționale de Marș 20 km S, U23, U20
2025-07-05 07:00 - 12:00 | Dolj
Craiova redevine capitala atletismului în acest weekend!

Campionatul Național de Marș aduce în Bănie cei mai buni sportivi din țară!

05.07.2025, ora 7:00 – Parcul Tineretului
Campionatele Naționale de marș 20 km – Seniori, U23, U20

Vino să susții viitorii campioni ai atletismului românesc! Intrarea este liberă!

Concert An American Summer Night
2025-07-04 21:00 - 22:30 | Muzeul de Artă Craiova, Calea Unirii, nr. 15, Craiova, Dolj, România
VINERI, 4 IULIE 2025, ORA :/ Seri la PalatMuzeul de Artă – Esplanada Centrului Cultural Brâncuși AN AMERICAN SUMMER NIGHT
ORCHESTRA SIMFONICĂ ȘI CORALA ACADEMICĂ ALE FILARMONICII „OLTENIA” DIRIJOR: RADU ZAHARIADirijor cor: Manuela ENACHE-PÎRVUMaestru de cor: Bogdan BOTEZATU—————În program:– Dudley Buck: Festival Ouverture– George Chadwick: Jubilee– Richard Hayman: Pops Hoe-down– Aaron Copland: Hoedown (Rodeo)– George Gershwin: An American in Paris– Maurice Ravel: Bolero– Vangelis: Conquest of paradise– Mack Wilberg: Bound for the promised land—————Prețuri bilete: 50 lei | 15 lei (elevi, studenți, seniori) Info bilete: 0251 414 698

Sesiune de informare despre Programul „Cetățeni, Egalitate, Drepturi și Valori” (CEDV)
2025-07-01 12:00 - 15:00 | Dolj
Ești pregătit să transformi ideile tale în proiecte care contează pentru comunitate?
Participă la sesiunea de informare despre Programul „Cetățeni, Egalitate, Drepturi și Valori” (CEDV)!

Unde? Craiova, Asociația Partida Romilor Pro-Europa – Str. Frații Buzești, Nr. 18
Când? 1 iulie 2025, între orele 12:00 – 15:00

Vino să afli:
Ce tipuri de proiecte finanțează programul CEDV
Cum poți accesa fonduri europene pentru inițiative civice, sociale și comunitare
Cum să-ți transformi ideea într-un proiect eligibil și coerent

Sesiunea include:
Prezentare generală a programului
Discuții aplicate pe ideile de proiect ale participanților

Înscrie-te până pe 30 iunie completând formularul:
Formular de participare: https://docs.google.com/forms/d/10WH7klPM7vxwun2IE_6RZU7Suxr5Irw-NqNa3dEXl5Y/viewform?edit_requested=true Formular de inregistrare la sesiunea de informare privind Programul Cetățeni, Egalitate, Drepturi și Valori, Craiova, 1 iulie 2025, ora 12.00

Detalii suplimentare:
europedirect_craiova@mpe.ro
0730.250.628
www.europedirect.mpe.ro

Hai să construim împreună comunități mai echitabile și mai implicate!
Te așteptăm cu drag la eveniment!

Salonul Regional de Fotografie pentru liceeni ”Oltenia în imagini”, ed. a XIII-a, 2025
2025-06-30 08:00 - 18:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
𝐒𝐚𝐥𝐨𝐧𝐮𝐥 𝐑𝐞𝐠𝐢𝐨𝐧𝐚𝐥 𝐝𝐞 𝐅𝐨𝐭𝐨𝐠𝐫𝐚𝐟𝐢𝐞 𝐩𝐞𝐧𝐭𝐫𝐮 𝐋𝐢𝐜𝐞𝐞𝐧𝐢 „𝐎𝐥𝐭𝐞𝐧𝐢𝐚 𝐢̂𝐧 𝐈𝐦𝐚𝐠𝐢𝐧𝐢” 𝐞𝐝𝐢𝐭̦𝐢𝐚 𝐚-𝐗𝐈𝐈𝐈-𝐚

Evenimentul este continuatorul Salonului Municipal de Fotografie „Craiova în imagini” și este organizat de Asociaţia Culturală „Craiova”, Muzeul Olteniei, Fotoclubul „Mihai Dan Călinescu” și Asociația „Omnia Photo” în parteneriat cu Muzeul de Artă Craiova, Fotoclubul „Mircea Faria” și cu Inspectoratele Şcolare Judeţene Dolj, Gorj, Olt, Mehedinți, Vâlcea şi se desfăşoară sub patronajul Asociaţiei „DACICA” Societatea Română de Artă Fotografică.

𝐉𝐮𝐫𝐢𝐮𝐥 𝐚 𝐟𝐨𝐬𝐭 𝐚𝐥𝐜𝐚̆𝐭𝐮𝐢𝐭 𝐝𝐢𝐧 𝐏𝐫𝐞𝐬̦𝐞𝐝𝐢𝐧𝐭𝐞𝐥𝐞 𝐉𝐮𝐫𝐢𝐮𝐥𝐮𝐢:
𝐌𝐈𝐑𝐂𝐄𝐀 𝐀𝐍𝐆𝐇𝐄𝐋, artist fotograf, A.FIAP, Hon.FICS, Hon.WPAI, Hon.CPE, Hon.FCPA, (Preşedinte al Fotoclubului „Mihai Dan-Călinescu” din Craiova)
𝐌𝐞𝐦𝐛𝐫𝐢𝐢 𝐣𝐮𝐫𝐢𝐮𝐥𝐮𝐢:
𝐂𝐑𝐈𝐒𝐓𝐈 𝐍𝐄𝐃𝐄𝐋𝐂𝐔 – directorul Salonului
𝐕𝐈𝐎𝐑𝐄𝐋 𝐏𝐈̂𝐋𝐈𝐆𝐑𝐀𝐒 – grafician (Asociaţia Culturală „Craiova”).
𝐃𝐎𝐑𝐈𝐀𝐍 𝐃𝐄𝐋𝐔𝐑𝐄𝐀𝐍𝐔 – artist fotograf, Asociația „Omnia Photo”
𝐃𝐈𝐀𝐍𝐀 𝐍𝐄𝐃𝐄𝐋𝐂𝐔 – secretarul Salonului

La această ediție au fost înscrise în competiție 141 de lucrări realizate de elevi de la licee din întreaga Oltenie. În urma jurizării, 63 dintre ele au intrat în Salon, iar nouă au fost recompenate cu premiile decise de juriu.

𝐌𝐚𝐫𝐞𝐥𝐞 𝐏𝐫𝐞𝐦𝐢𝐮 „𝐍𝐈𝐂𝐔-𝐃𝐀𝐍 𝐆𝐄𝐋𝐄𝐏”
𝐌𝐞𝐝𝐚𝐥𝐢𝐚 𝐝𝐞 𝐀𝐮𝐫 𝐚 𝐀𝐬𝐨𝐜𝐢𝐚𝐭̦𝐢𝐞𝐢 „𝐃𝐀𝐂𝐈𝐂𝐀” 𝐒𝐨𝐜𝐢𝐞𝐭𝐚𝐭𝐞𝐚 𝐑𝐨𝐦𝐚̂𝐧𝐚̆ 𝐝𝐞 𝐀𝐫𝐭𝐚̆ 𝐅𝐨𝐭𝐨𝐠𝐫𝐚𝐟𝐢𝐜𝐚̆.
𝐌𝐞𝐝𝐚𝐥𝐢𝐚 𝐝𝐞 𝐀𝐫𝐠𝐢𝐧𝐭 𝐚 𝐀𝐬𝐨𝐜𝐢𝐚𝐭̦𝐢𝐞𝐢 „𝐃𝐀𝐂𝐈𝐂𝐀” 𝐒𝐨𝐜𝐢𝐞𝐭𝐚𝐭𝐞𝐚 𝐑𝐨𝐦𝐚̂𝐧𝐚̆ 𝐝𝐞 𝐀𝐫𝐭𝐚̆ 𝐅𝐨𝐭𝐨𝐠𝐫𝐚𝐟𝐢𝐜𝐚̆ 𝐌𝐞𝐝𝐚𝐥𝐢𝐚 𝐝𝐞 𝐁𝐫𝐨𝐧𝐳 𝐚 𝐀𝐬𝐨𝐜𝐢𝐚𝐭̦𝐢𝐞𝐢 „𝐃𝐀𝐂𝐈𝐂𝐀” 𝐒𝐨𝐜𝐢𝐞𝐭𝐚𝐭𝐞𝐚 𝐑𝐨𝐦𝐚̂𝐧𝐚̆ 𝐝𝐞 𝐀𝐫𝐭𝐚̆ 𝐅𝐨𝐭𝐨𝐠𝐫𝐚𝐟𝐢𝐜𝐚̆.
𝐏𝐫𝐞𝐦𝐢𝐢 𝐬𝐩𝐞𝐜𝐢𝐚𝐥𝐞:
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝐹𝑙𝑜𝑟𝑖𝑛 𝑅𝑜𝑔𝑛𝑒𝑎𝑛𝑢” 𝑎𝑙 𝑀𝑢𝑧𝑒𝑢𝑙𝑢𝑖 𝑑𝑒 𝐴𝑟𝑡𝑎̆ 𝐶𝑟𝑎𝑖𝑜𝑣𝑎
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝑉𝑖𝑐𝑡𝑜𝑟 𝐵𝑜𝑙𝑑â𝑟” 𝑎𝑙 𝐹𝑜𝑡𝑜𝑐𝑙𝑢𝑏𝑢𝑙𝑢𝑖 „𝑀𝑖𝑟𝑐𝑒𝑎 𝐹𝑎𝑟𝑖𝑎”
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 𝑎𝑙 𝐹𝑜𝑡𝑜𝑐𝑙𝑢𝑏𝑢𝑙𝑢𝑖 „𝑀𝑖𝘩𝑎𝑖 𝐷𝑎𝑛-𝐶ă𝑙𝑖𝑛𝑒𝑠𝑐𝑢”
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝑂𝑚𝑛𝑖𝑎 𝑃ℎ𝑜𝑡𝑜” 𝑎𝑙 𝐴𝑠𝑜𝑐𝑖𝑎𝑡̦𝑖𝑒𝑖 „𝑂𝑚𝑛𝑖𝑎 𝑃ℎ𝑜𝑡𝑜”
𝑃𝑟𝑒𝑚𝑖𝑢𝑙 𝑆𝑝𝑒𝑐𝑖𝑎𝑙 „𝑆̦𝑡𝑒𝘧𝑎𝑛 𝐶𝑖𝑢𝑐𝑒𝑎𝑛𝑢” 𝑎𝑙 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖

Premiile sunt substanțiale și constau în sume de bani, un weekend la munte pentru două persoane, un zbor cu balonul cu aer cald, cărți, invitații la film și materiale promoționale. Aceste premii sunt oferite de sponsorii Salonului – Asociația pentru Copii și Tineri Pro Reziliența, Cabana Terra Rânca, Rotary Club Craiova, Asociaţia Română pentru Transfer Tehnologic, Aventura Baloanelor, Inspire Cinema, Editura Litera și Europe Direct Sudul Olteniei.

Craiova IntenCity 2025
2025-06-29 19:00 - 23:59 | Locații multiple, Craiova, Dolj, România
🚨 BREAKING NEWS! 🚨 J BALVIN vine la IntenCity Festival 2025! 🔥💃
Pregătește-te pentru cea mai tare petrecere reggaeton a anului! 🎶🔥
🔥 INTENCITY Festival revine la Craiova între 26-29 iunie 2025! 🔥
Timp de 4 zile, orașul se transformă într-un epicentru al muzicii și distracției, aducând pe scenă artiști internaționali de top, show-uri spectaculoase și o atmosferă electrizantă! 🎤💃
🎶 Ce te așteaptă la INTENCITY 2025?
✅ Line-up impresionant cu nume mari din industria muzicală
✅ Efecte vizuale spectaculoase și show-uri de lumini
✅ Muzică pentru toate gusturile – de la reggaeton la EDM, pop și rock
✅ Zone de relaxare și Food Court pentru un boost de energie
📍 Unde? Stadionul Ion Oblemenco & Sala Polivalentă, Craiova
📅 Când? 26-29 iunie 2025
🎟 BILETE DISPONIBILE:
🔹 VIP (4 zile): 800 RON + taxe
🔹 Acces General (4 zile): 400 RON + taxe

Expoziția „Cezar Atodiresei. Pictură, desen, obiect”
2025-06-29 11:00 - 18:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă din Craiova vă invită să vizitați expoziția „Cezar Atodiresei. Pictură, desen, obiect”, curator: lector univ. dr. Silvia Stoica. Expoziția va prezenta o selecție de lucrări realizate în perioada 1985 – 2022, cu accent pe lucrările geometrice din creația artistului, reunind pentru prima dată, în același spațiu, atât lucrări bidimensionale (picturi, desene, acuarele) cât și lucrări tridimensionale. Un alt element de noutate îl constituie prezentarea desenelor din arhivele de lucru și de cercetare, din mapele documentare, din carnetele de schițe, desene reprezentând studii, schițe-proiect, desene-concept.
Desenele de mici dimensiuni, sistematizate de artist pe nuclee tematice, alcătuiesc o parte consistentă a parcursului de creație artistică, fiind lucrări ce evidențiază procesele, căutările desfășurate în atelierul intim al artistului. Picturile și desenele fac parte din seriile „Blocul” (1987-2022), „Coșul” (1985-2016), „Turnul” (1986-2002), „Fereastra”, „Golf” (2009-2012), „Pescărușul” (1995-2013). Din punct de vedere stilistic, lucrările tridimensionale sunt într-o bună legătură cu compozițiile bidimensionale, autorul utilizând același principiu al esențializării volumelor, al concentrării formelor, al sintezelor cromatice. Picturile, desenele și obiectele reunite în expoziția de la Muzeul de Artă Craiova oferă o privire, atât în ansamblu, cât și în detaliu, asupra dinamicii procesului de creație, asupra unității de viziune și reprezentare în opera plastică a lui Cezar Atodiresei.
Cezar Atodiresei și-a așezat creația sub semnul perenului și al inexpugnabilului. Premisele unei atare realități, indisolubil legate de posteritatea artistului și a operei, le descopăr în creația sa îndelung distilată, din cuprinsul căreia orice asperitate, orice fapt accidental s-au văzut definitiv eliminate, de nu cumva s-au retras singure, ca prin vrajă, în propria lor umbră. De vreme ce profilul existenței cotidiene nu se lasă deloc descoperit pe întinsul pânzelor semnate de Cezar Atodiresei, fiind totuși tainic încifrat în structurile acestora […], opera sa pictată și desenată a atins fruntariile unei anume clasicități, care o va feri în mod neîndoios de efectul coroziv al timpului. Aripa acestuia, cred, se lovește încă de pe acum în van de fermitatea de natură pitagoreică a imaginilor, o fermitate pe care, aidoma compozițiilor muzicale ce se împărtășesc din categoria austerului și a esențialului, trebuie să ne-o imaginăm nu ca pe un joc mai mult sau mai puțin arbitrar de triluri, de forme și de culori, ci – întâi de toate – ca pe o cadență pură, alcătuită din proporții și din numere.
(Cristian-Robert Velescu)
Cezar Atodiresei (6 august 1954, Drăguşeni, Suceava – 2 februarie 2022, București), pictor, profesor la Universitatea Națională de Arte din București (1990-2022), a avut o consistentă activitate expozițională, didactică, managerială, fiind recunoscut și apreciat pentru profesionalismul său, pentru calitatea, consecvența și consistența demersului său plastic, pentru rafinamentul, sensibilitatea, energia, forța lucrărilor sale și, nu în ultimul rând, pentru excepționala sa calitate umană.
Și-a început formația la Liceul de muzică și arte plastice „Octav Băncilă” din Iași (1969-1973), avându-i profesori pe maeștrii Liviu Suhar, Dan Hatmanu, Gheorghe Maftei. A studiat Pictura la Institutul de Arte Plastice „Nicolae Grigorescu” din București (1982-1986) cu profesorii Constantin Blendea, Florin Mitroi, Marius Cilievici, Traian Brădean. Din 1990 a activat ca asistent la Academia de Arte, disciplina Anatomie artistică şi comparată. În 1992 a înființat Secția Pedagogia Artei unde, un an mai târziu, a devenit lector universitar. Începând cu anul 2009, a fost conferențiar și apoi, din 2017, profesor universitar la Departamentul Pictură. În 2006 a obținut titlul de Doctor în Arte Vizuale la Universitatea Naţională de Arte din Bucureşti, cu teza „Stadiu şi finalitate în opera plastică”, coordonator științific: prof. univ. dr. Mihail Mănescu. Începând cu 1990, a fost membru al Uniunii Artiștilor Plastici din România, în cadrul Filialei Pictură București, unde a avut și calitatea de membru în Biroul Filialei.
Cezar Atodiresei a lăsat o operă considerabilă, cuprinzând picturi, desene, obiecte. Creația sa a fost prezentată publicului în expoziții personale și în cadrul a numeroase participări la manifestări colective din țară și străinătate. Este autor al unor cărți a căror temă e legată de problematica artelor vizuale, iar reproduceri după operele sale au apărut în cataloage de expoziții, albume, volume și reviste de specialitate.
Premii și burse: 1973 – Premiul III Festivalul Şcolilor şi Liceelor de Artă – Iaşi; 1985 – Premiul I al IAP „Nicolae Grigorescu” pentru desen, în cadrul Anului Internaţional al Tineretului; 1986 – Premiul Fundaţiei „Sârghie”, ediţia a X-a; 1988-1990 – Bursa U.A.P. – Atelier „Costin Petrescu”; 1990 – Premiul I „Voroneţeana”, Suceava; 2017 – Indemnizație de merit, Academia Română.
Lucrările sale figurează în colecții de stat și particulare: Muzeul de Artă Constanța, Academia Română, Muzeul Județean Bacău, Muzeul Dunării de Jos Călărași, Muzeul Universității Naționale de Arte din București, Muzeul de Artă Tulcea, Muzeul Județean Târgu Mureș, Muzeul Județean Suceava, Colecțiile Mănăstirii Putna, ș.a.

Summer Bizarre Bazaar & Co
2025-06-29 10:00 - 20:00 | Piața Mihai Viteazul, Craiova, Dolj, România
Bizarre Bazaar & Co. se întoarce!
Știm, v-a fost dor. Și nouă! Așa că revenim cu vechiul nume, dar cu chef nou: Bizarre Bazaar & Co., varianta de vară, își deschide porțile în Piața Mihai Viteazu, la fântână, în perioada 26 – 29 iunie!
Craioveni, turisti, fani IntenCity, iubitori de bazaruri bizare sau de plimbări printre tarabe cu povești – vă așteptăm înainte de dansul pe stadion sau Sala Polivalentă, să treceți pe la noi pentru o doză de culoare, creativitate, o ciocolată dulce artizanală și chiar o scenă și un microfon pentru a deveni voi înșivă artiști
Ce găsiți la Bizarre Bazaar & Co.? Artizani locali și din toată țara Producători de cosmetice naturale (fără parabeni, dar cu multă iubire) Dulciuri de casă ca la bunica, dar ambalate modern Colecționari de antichități cu povești vintage Micii antreprenori ai orașului care își scot la vânzare jucăriile și cărțile pentru a-și finanța noile pasiuni
Și pentru că nu-i bazar fără distracție: În fiecare zi, după ora 16:00, avem ateliere creative: pictură cu nisip sau culori pe tot ce prindem (figurine din ipsos si lemn, mingi gonflabile pentru vacanța la mare, săculeți, sacoșe, penare din material textil, oameni…), semne de carte din lemn, moriști de vânt și chiar facepainting!
Iar vineri și sâmbătă, de la 19:00, vă așteptăm la Talent Corner – scena unde tot ce contează e curajul și pofta de joacă.Cânți la frunză? Reciti Luceafărul pe limba întoarsă? Știi să numeri din 3 în 3 până la 1 milion? Hai la noi, microfonul e al vostru! Promitem aplauze, zâmbete și urechi pâlnie
Pentru înscrieri la Talent Corner și la Yard Sale-ul pentru copii, sunați cu încredere la 0720.880.482!
Ne vedem între 26 și 29 iunie, în Piata Mihai Viteazu, la fântână! Noi aducem atmosfera. Voi aduceți zâmbetele. Și pofta de povești!

The 20s presents MIHNEA
2025-06-28 22:00 - 2025-06-29 04:00 | The 20s, Str. Traian Demetrescu, nr. 14, Craiova, Dolj, 200395, România
The 20s presents MIHNEA – Powered by Output Room Location: The 20sFREE ENTRYVă așteptăm pentru o noapte specială, unde vibe-ul întâlnește visarea, iar muzica devine poveste.
MIHNEA pregătește un set unic, plin de emoție, energie și ritmuri care te vor purta într-o călătorie sonoră de neuitat.Evenimentul este powered by Output Room, garantând o experiență muzicală la cel mai înalt nivel.Vino să trăiești o seară în care timpul dispare, iar muzica te face să visezi cu ochii deschiși.

Festivalul Luminii Craiova 2025
2025-06-28 15:00 - 20:00 | Parcul Nicolae Romanescu – Foișor Casa Bibescu, Craiova, Dolj, România
Cu ocazia celei de a VIII-a ediții a Festivalului Luminii în Craiova , cercetașii te așteaptă în data de 28 iunie, începând cu ora 15:00, în Parcul Nicolae Romanescu, zona Foisorului Fanfarei!
Festivalul Luminii este un spațiu dedicat creativității, redescoperirii frumuseții lucrurilor simple și exprimării artistice. Găzduind ateliere interactive, sesiuni muzicale acustice și multe alte surprize, evenimentul oferă o platformă autentică pentru tinerele talente și pentru toți cei care doresc să împărtășească idei, perspective și momente de lumină.
La Festivalul Luminii, fiecare colț al parcului prinde viață cu activități interactive și pline de creativitate! Te invităm să explorezi toate cele 14 ateliere pregătite de cercetașii craioveni, unde vei avea de ales de la pictură pe față și henna, până la tras cu arcul și codițe împletite.
Unul dintre punctele centrale din acest an este atelierul de robotică al celor de la RaskyRobotics , locul ideal pentru toți cei pasionați de inovație sau doar curioși să vadă cum arată viitorul!
În cele din urmă, seara frumusețea va prinde contur printr-un concert susținut de Clara Barbu, Iris Udrea, Andrei Troacă și Vlad Florea.
Vă așteptăm în număr cât mai mare să vă bucurați împreună cu noi de frumusețea lucrurilor mărunte!
Gata oricând!

Conferința de studiu „Guglielmo Marconi, tatăl Radio și TV”
2025-06-26 17:00 - 18:30 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc, în colaborare cu TVR Craiova și compania Softrans, sub patronajul Prințesei Elettra Marconi, organizează joi, 26 iunie 2025, la ora 17.00, conferința de studiu „Guglielmo Marconi, tatăl RADIO și TV”.
La conferință vor participa:

Prof. Livio Spinelli, consilier al principesei Elletra Marconi
Prof. Tiziano Salvaterra, Universita di studi Trento: Tehnologie, secularizare, globalizare
Prof. ing. Dr. Manolea Gheorghe, membru titular Academia de Stiinte Tehnice din Romania ASTR: Craioveni in istoria radioului: Nicolae Vasilescu Karpen, Mihail Konteschweller, Silviu Puscasu
Ing. Ion Garnita, SOFTRANS Craiova
Pr. Dr. Mircea Nincu, Parohia Sf. Petru Movila si Cuvioasa Parascheva: Radiocomunicarea intre sacru si profan
Pr. Dr. Marius Resceanu, consilier media: Modele fundamentale de comunicare. Comunicarea alternativa

Invitati speciali:

Tiberiu Musuroi, TVR Craiova
Petrisor Militaru, Universitatea din Craiova
Liviu Gabriel Balica, Radio Oltenia Craiova
Florin Firu, Radio Romania Actualitati

Evenimentul este sponsorizat de Domeniile Vânju Mare, care, la finalul conferinței, va oferi invitaților un toast cu vinurile „Prince Vlad”.

HKB Trombone Quartet: La vita è bella
2025-06-25 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 25 IUNIE 2025, ORA 19:00 LA VITA È BELLA Închiderea stagiunii de muzică de cameră
O seară de vară, o sală plină de emoție, o călătorie în universul muzicii de film și melodiilor care ne-au rămas în suflet. Încheiem stagiunea camerală cu rafinament, umor și un strop de nostalgie – alături de HKB Trombone Quartet și Anna Tovarnytska, la percuție.
De la Bach la Bohemian Rhapsody, de la “La Vita è Bella” la “Ani de liceu”, programul este o colecție de trăiri – într-o abordare spectaculoasă, inedită cu un suflu proaspăt și aplauze garantate.
Simone Maffioletti (Elveția) Michele Marinaro (Italia) Alexandru Țapeș (Republica Moldova) Igor Vataman (România) Anna Tovarnytska (Ucraina)Invitat: George Hăidăuțu (tubă)
În program:Morricone • Bach • Rota • Rimski-Korsakov • Piovani • Queen • Williams • Bogardo • Țeicu • Disney
Bilete: 40 lei | 15 lei (elevi, studenți, seniori) 0251 414 698 | Luni–Vineri, 10:00–18:00

Craiova se îmbracă în ie, ediția a XI-a
2025-06-24 12:00 - 21:00 | Locații multiple, Craiova, Dolj, România
Teatrul pentru copii și tineret Colibri – Secția Folclor „Maria Tănase“, în parteneriat cu Primăria, Consiliul Local al Municipiului Craiova, Muzeul Olteniei Craiova și Centrul Județean de Cultură si Artă Dolj organizează cea de-a XI-a ediție a evenimentului „Craiova se îmbracă în ie“, marți, 24 iunie 2025, când sunt sărbătorite Sânzienele și este celebrată Ziua Universală a Iei, zi care a debutat în 2013 la inițiativa comunității online „La Blouse Roumaine“.
Și în acest an, iubitorii costumului popular sunt așteptați în număr mare, îmbrăcați în ie, la parada de deschidere, din Parcul „Nicolae Romanescu“.
Evenimentul „Craiova se îmbracă în ie“ va cuprinde, pe lângă parada portului popular, un spectacol folcloric de excepție, susținut de artiștii Secției Folclor „Maria Tănase” și invitații săi – ansambluri artistice de amatori, expoziții de fotografii și costume populare tradiționale din diferite zone etnografice ale țării, film documentar și ateliere interactive coordonate de Grupul „Oltenia coase ie“.
Programul este următorul:
12:00 – 21:00 – Parcul „Nicolae Romanescu“ – zona Foișor
Aleea Oltenească
– Expoziție de fotografie document din colecția Muzeului Olteniei
– Expoziție de costume populare tradiționale de la Muzeul Olteniei – Secția de Etnografie
– Ateliere interactive susținute de Grupul „Oltenia coase ie“
17:00 – 21:00 – în Foișor, filmul documentar „Cămașa cu altiță“
17:00 – 17:30 – intrarea principală a Parcului „Nicolae Romanescu“
– adunarea participanților pentru Parada IEI
17:30 – Parada IEI pe traseul: intrarea principală a parcului, zona lac (Debarcader), zona Foișor
18:00 – Teatrul de Vară – Spectacol susținut de ansambluri de amatori din județ
20:30 – Teatrul de Vară – Spectacol cu orchestra și soliștii Secției Folclor „Maria Tănase“ a Teatrului Colibri
Evenimentul promovează valorile culturale românești și aduce în atenția publicului frumusețea portului popular, transmis din generație în generație cu dăruire și respect.

Expoziție „În aplauzele timpului: teatrul craiovean la 175 de ani de existență”
2025-06-23 11:00 - 12:00 | Dolj
Vernisajul expoziției „În aplauzele timpului: teatrul craiovean la 175 de ani de existență”

Serviciul Județean Dolj al Arhivelor Naționale vă invită luni, 23 iunie, ora 11.00, la sediul său din Craiova, strada Libertății nr. 34, la vernisajul expoziției „În aplauzele timpului: teatrul craiovean la 175 de ani de existență”.
Expoziția aduce în atenția publicului o serie de mărturii documentare menite să reconstruiască istoria bogată și adesea necunoscută a teatrului craiovean, instituție care a marcat profund identitatea culturală a orașului Craiova, precum și a întregii Oltenii.
Expoziția urmărește o cronologie clară și invită la o lectură tematică: de la primele săli de teatru, deseori improvizate, până la edificiul modern cunoscut astăzi ca Teatrul Național „Marin Sorescu”; de la spectacolele de diletanți ai veacului al XIX-lea până la montările avangardiste ale regizorilor contemporani. Fiecare document expus este o fereastră deschisă spre o epocă în care teatrul a reflectat și modelat, în egală măsură, mentalitatea colectivă.
Într-o epocă în care memoria este adesea subordonată ritmului cotidian, Arhivele Naționale propun această expoziție ca un act de recuperare și reconstituire. Este, în fond, o pledoarie pentru înțelegerea trecutului prin documente, dar și pentru recunoașterea teatrului ca parte integrantă a istoriei culturale craiovene.
Vizitatorii sunt invitați să pătrundă în universul teatrului craiovean nu doar ca spectatori ai unei istorii scrise, ci ca martori ai unei continuități de creație, emoție și memorie.

SoNoRo Interferențe Craiova 2025
2025-06-22 11:30 - 13:00 | Filarmonica Oltenia, Calea Unirii, nr. 16, Craiova, Dolj, 200585, România
Muzica ne aduce împreună la SoNoRo Interferențe!

Între 15 și 22 iunie, bursierii SoNoRo Interferențe se pregătesc intens în cadrul unor workshop-uri pentru două concerte, sub îndrumarea maeștrilor internaționali – Denis Goldfeld (violinist), Christoph Wyneken (violinist și dirijor, profesor la Academia de Muzică din Freiburg), Nora Romanoff-Schwarzberg (violistă și profesoară de violă la Academia Regală de Muzică din Marea Britanie), Tim Park (violoncelist) și Mara Dobrescu (pianistă).

21 iunie, ora 18:00 – Portul Cultural Cetate
22 iunie, ora 11:30 – Filarmonica de Stat „Oltenia” Craiova

Aflat la ediția a XIX-a, SoNoRo Interferențe oferă tinerilor muzicieni oportunitatea de a studia lucrări semnate de compozitorii Robert Schumann, Wolfgang Amadeus Mozart, Dmitri Șostakovici și Ludwig van Beethoven.

Intrarea la concerte este liberă.

Alpha Bank România susține SoNoRo Interferențe – un proiect care îmbină excelența artistică cu accesul la cultură și educație.

Expoziție de fotografie „Craiova mea iubită”, ediția a II-a
2025-06-22 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 31 mai 2025, la ora 11.00, vernisajul expoziției de fotografie „Craiova mea iubită”, ediția a doua. În cadrul acestei noi ediții, vor fi expuse 25 de panouri cu fotografii realizate de:
☑Rucsandra Silvia Călin
☑Bogdan Negoiță
☑Livia Corcoveanu
☑Cristian Floriganță
☑Gabriela Vochescu
☑Victor Cătălin Boldîr
☑Mihaela Eleonora Cojocaru
☑Mircea Georgescu
☑Daniela Iancu
☑Ion Claudiu Nețoiu
☑Claudia Bucur
☑Valerian Cruceru
☑Claudia Radu
☑Cătălin Obreja
☑Anne Marie Gavrilă
☑Angelo Sab
☑Marina Gabriela Bărăitaru
☑Ovidiu Marius Urziceanu
☑Silviu Cristian Mirescu
☑Valentin Flory
☑Invitat special – Nick Wolf (artist plastic)
Expoziția „Craiova mea iubită”, parte din programul Zilelor Craiovei, este dedicată aniversării a 550 de ani de la atestarea documentară a orașului și poate fi vizitată în salonul expozițional de la mansardă până pe data de 23 iunie 2025.

Expoziție foto „Ia-aripă spre absolut”
2025-06-21 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 21 iunie 2025, începând cu ora 11.00, vernisajul expoziției „Ia-aripă spre absolut”.
Ajunsă la cea de-a patra ediție, expoziția „Ia-aripă spre absolut” este organizată în parteneriat cu Primăria Municipiului Craiova, Asociația Artiștilor Fotografi din România, Asociația Artiștilor Fotografi „Dacia Malvensis” Oltenia și Uniunea Ziariștilor Profesioniști din România, Filiala „Tudor Arghezi” Dolj.
Moderatorul evenimentului va fi Andrada Cojocaru, președintele Uniunii Ziariștilor Profesioniști din România, Filiala „Tudor Arghezi” Dolj, iar Aneta Șișu și Marius Măgureanu, membri ai Secției de folclor „Maria Tănase”, vor susține în fața invitaților un moment folcloric.
Expoziția va cuprinde 120 de fotografii realizate de artiștii fotografi:
Rucsandra Silvia Călin
Mariana Scubli
Adela Lia Rusu
Livia Corcoveanu
Gabriela Vochescu
Mihaela Eleonora Cojocaru
Marina Gabriela Bărăitaru
Cristina Marcu
Gabriela Ivan
Ovi D. Pop
Cristian Tiberiu Floriganță
Bogdan Negoiță
Victor Cătălin Boldîr
Petre Dalea
Ioan Ciobotaru
Silviu Cristian Mirescu
Ioan Bogdan Tătaru
Ion Claudiu Nețoiu
Valerian Cruceru
Ioan Ungurianu
Gabriel Amarandei
Cătălin Obreja
Ovidiu Urziceanu
Expoziția „Ia-aripă spre absolut” va putea fi vizitată la Muzeul Cărții și Exilului Românesc până pe data de 11 iulie.
Sponsorul principal al expoziției este Asociația pentru educație și sănătate „Romanați”
